Richard Lintner

Richard Lintner (* 15. november 1977, Trenčín) je bývalý slovenský hokejový obranca, ktorý sa zaraďoval medzi výrazne ofenzívne typy. Od sezóny 2015/16 je generálnym manažérom slovenskej hokejovej ligy.

 Klubový hokej 
Lintner začínal s hokejom v rodnom meste, v klube Dukla Trenčín. V sezóne 1995/96 debutoval v extralige, keď nastúpil na dva zápasy. V roku 1996 ho draftoval v piatom kole z celkového 119. miesta klub NHL – Phoenix Coyotes. Nasledujúce dve sezóny hral v nižších severoamerických súťažiach (AHL a IHL). V sezóne 1999/2000 absolvoval premiéru v NHL, keď za Nashville Predators odohral 33 zápasov. V nasledujúcom ročníku odohral 50 stretnutí. Sezónu 2000/01 začal v Dukle Trenčín, po šiestich zápasoch uzavrel zmluvu so švédskym klubom MoDo Hockey. Pred nasledujúcim ročníkom sa vrátil do NHL, pôsobil v New York Rangers a Pittsburgh Penguins, ako aj vo farmárskej AHL. 

V ročníku 2003/04 hrával vo švédskom Djurgårdens IF, zaradil sa k najproduktívnejším obrancom súťaže. Ďalšie dva roky bol hráčom švajčiarskeho klubu HC Fribourg-Gottéron, pričom po prvom ročníku bol vyhlásený za štvrtého najlepšieho zahraničného obrancu súťaže.Lintner štvrtým najlepším zahraničným obrancom vo Švajčiarsku, sportky.sk, 27.7.2006 Od sezóny 2006/07 pôsobil znova v Elitserien. Prvý rok hrával za nováčika súťaže Skellefteå AIK, koncom marca sa však zranil a záver ročníka vynechal. Pre Lintnera sa sezóna predčasne skončila, sportky.sk, 25.3.2007 Pred ďalším ročníkom s ním podpísal Färjestads BK polročný kontrakt (kvôli vysokým daniam), za klub nastupoval od októbra (predtým odohral päť zápasov v Dukle Trenčín). Od sezóny 2008/09 bol hráčom bieloruského klubu Dinamo Minsk v KHL. Sezónu 2010/11 odohral vo fínskom klube SaiPa, kde nastúpil na 29 zápasov, v ktorých zaznamenal 20 kanadských bodov (10+10). V nasledujúcej sezóne odohral v rovnakom klube 21 zápasov (2+5). V decembri 2011 prestúpil na hosťovanie do klubu Lukko Rauma.Lintner na hosťovanie do Lukko Rauma , hokej.sk, 20.12.2011

V sezóne 2012/13 sa najskôr dohodol na po krátkodobom pôsobení s extraligovým klubom ŠHK 37 Piešťany (dva zápasy) a neskôr odohral päť zápasov v Dukle Trenčín. Začiatkom januára sa so švédskym mužstvom BK Rögle dohodol na krátkodobom kontrakte s opciou do 25. januára 2013.

Pôsobil v ruskej KHL v tíme Dinamo MinskLintner sa dohodol so švédskym klubom BK Rögle, osporte.sk, 5.1.2013 a na záver kariéry v Dukle Trenčín.

 Klubová štatistika 
 Sezóna Klub Liga Základná časť Play-off Z  G  A  B TM+/- Z  G  A  B  TM +/-1995/96 HC Dukla TrenčínSE 20000+1Dukla Trenčín B  1. SHL1540418-41996/97 Spišská Nová Ves  SE3521326-18HC Dukla Trenčín B 1. SHL521342-21997/98 Springfield Falcons AHL71691561+1131124+11998/99  Springfield Falcons  AHL801116-3 Milwaukee Admirals  IHL669162575-31999/00  Nashville Predators  NHL3315622-6 Milwaukee Admirals  IHL311382137-82000/01 Nashville Predators NHL5035822+22001/02 HC Dukla TrenčínSE62020 MoDo Hockey Elitserien281292185+8143038-52002/03  New York Rangers NHL101010-5Hartford Wolf Pack AHL266152130-2Pittsburgh Penguins NHL1932510-9Wilkes-Barre/Scranton AHL61451-22003/04 Djurgårdens IF Elitserien4118133173+1641126-82004/05 HC Fribourg-GottéronNLA2329114010000Klub hral baráž2005/06  HC Fribourg-GottéronNLA4414923861002216NLB6437182006/07  Skellefteå AIK  Elitserien529202946-13HA3000202007/08 Dukla Trenčín SE502260Färjestads BK Elitserien428142250+780006-42008/09 Dukla Trenčín  SE20220+3 Dinamo Minsk KHL337101740-92009/10 Dukla Trenčín  SE200002 Dinamo Minsk KHL33281034-112010/11 Dukla Trenčín  SE71458-2SaiPaSM-liiga2910102034-102011/12SaiPaSM-liiga2125741-11Lukko RaumaSM-liiga265172218-7301114-22012/13ŠHK 37 Piešťany SE2011+1 HC Dukla Trenčín SE532543 Rögle BK Ängelholm Elitserien1235810-101001110-4 2013/14HC Dukla Trenčín SE19347248 Dinamo Minsk KHL1831447-92014/15 HC Dukla Trenčín SE17257202

 Reprezentácia 

Slovensko reprezentoval na majstrovstvách sveta v rokoch 2001, 2002 (zlato), 2003 (bronz), 2004, 2005 a 2010, na  ZOH 2002 a Svetovom pohári 2004. 

Na MS 2002 premenil rozhodujúci samostatný nájazd v semifinálovom zápase so Švédskom (pred ním uspel Žigmund Pálffy)Lintnerov rozhodujúci samostatný nájazd v zápase so Švédskom na Youtube a posunul Slovensko do finále, kde sa po víťazstve nad Ruskom stalo prvý raz v histórii majstrom sveta. Lintner, ktorý na podujatí zaznamenal bilanciu 4 góly a 4 asistencie, bol vyhlásený za člena All Stars tímu. Zatiaľ odohral 105 reprezentačných zápasov, strelil 14 gólov. Nosíl reprezentačný dres číslo 41.

Majstrovstvá sveta 2006 v Lotyšsku pre neho znamenali prvú neúčasť na šampionáte po piatich rokoch, do Rigy však pricestoval a pôsobil ako televízny spolukomentátor Slovenskej televízie. Vo februári 2007 reprezentačný tréner Július Šupler oznámil, že Lintner viac nemá ambície hrávať v reprezentácii a chce sa venovať klubovému hokeju a rodine. Na MS 2007 do Moskvy však opäť pricestoval ako spolukomentátor zápasov.

V roku 2009 zmenil svoje rozhodnutie o ukončení reprezentačnej kariéry, tréner Ján Filc ho nominoval na ZOH 2010. 18. januára v zápase proti Čeľabinsku však utrpel zlomeninu ľavej ruky, v nominácii bol preto nahradený Ivanom Barankom. 

Glen Hanlon ho nominoval sa MS 2010 v Nemecku, kde zaznamenal tri asistencie. Slovensko prekvapivo prehralo v osemfinálovej skupine s Dánskom 0:6,
celkovo dosiahlo 12. miesto.

Na ďalších svetových šampionátoch sa opäť zúčastňoval v pozícii televízneho spolukomentátora.

 Štatistika na významných podujatiach 
 Podujatie  Z  G  A  B TM+/-StrelyMiestoMS 200170222-2227.ZOH 200241120+313.MS 2002944822+1291.MS 2003913420253.MS 2004823566184.SP 200430002-58.MS 200570000065.MS 201060332-4212.

 Rodina 
Richard Lintner je ženatý, s manželkou Danielou majú dcéru Kristínu a dvojičky Simonu a Nikolu. Jeho otec bol profesionálny futbalista trenčianskej Jednoty.  

 Referencie 

 Iné projekty 

 Externé odkazy 


 Richard Lintner na stránke SlovakNHL.sk 
 Richard Lintner na eliteprospects.com

Kategória:Slovenskí hokejisti
Kategória:Slovenskí olympionici
Kategória:Hráči Nashville Predators
Kategória:Hráči New York Rangers
Kategória:Hráči Pittsburgh Penguins
Kategória:Hráči Dukly Trenčín
Kategória:Hráči ŠHK 37 Piešťany
Kategória:Slovenskí hokejisti draftovaní NHL
Kategória:Hokejisti draftovaní klubom Phoenix Coyotes
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2010
Kategória:Majstri sveta v ľadovom hokeji
Kategória:Slovenskí športoví spolukomentátori
Kategória:Osobnosti z Trenčína

Kategória:Slovenskí hokejoví obrancovia
Kategória:Hráči HK Spišská Nová Ves
Kategória:Hráči Springfield Falcons
Kategória:Hráči Milwaukee Admirals
Kategória:Hráči Modo Hockey
Kategória:Hráči Hartford Wolf Pack
Kategória:Hráči Djurgårdens IF
Kategória:Hráči HC Fribourg-Gottéron
Kategória:Hráči Skellefteå AIK
Kategória:Hráči Färjestad BK
Kategória:Hráči SaiPa Lappeenranta
Kategória:Hokejisti Dinama Minsk
Kategória:Hráči Rögle BK
Kategória:Slovenskí manažéri
Kategória:Slovenskí televízni moderátori
Kategória:Hokejisti na Zimných olympijských hrách 2002
Kategória:Držitelia Medaily prezidenta Slovenskej republiky